  Виталий Пронин Ижысь автозаводын усьтӥськиз пластик кисьтонъя выль цех. Отын табере дасяськозы машинаослы бамперъёс, приборъёслы панельёс но ӧсъёсаз пуктӥськись пластик детальёс. Соос тупало ВАЗ сериысь автомобильёслы, озьы ик Ниссан но Рено машинаослы - таоссэ поттон автозаводын матысь дыре радъяськоз ни угось.Выль цехез усьтонэ пыриськизы Удмурт Республикалэн Президентэз Александр Волков но Ижысь автозаводлэн кивалтӥсез Алексей Алексеев.Машинаосты бичанлы кулэ луись пластик детальёсты талэсь азьло Ижысь автозаводэ вуттылӥзы Тольяттиысь «АвтоВАЗ-ысь». Соосты асьме доры вуттон туж дуно усьылӥз: соос угось секталазыя туж капчиесь, но медаз ӵабъяське-гожмаське шуыса вӧл-вӧл инты кулэ. Нош табере со детальёсты асьме дорын поттозы. Таиз шӧдӥськоз машиналэн асдуныз вылын но - кисыосмылы со дунтэмгес усёз.Елена Тугашова Туспуктэм: news.drom.ru Теги: Ижысьавтозавод экономика  